**Приложение № 8**

**ПРОЕКТ!**

**Д О Г О В О Р**

**ЗА ИЗПЪЛНЕНИЕ НА**

**СТРОИТЕЛНО-МОНТАЖНИ РАБОТИ**

**№ ……./……….. 2017 г.**

Днес, …..2017 г., в гр. Алфатар, община Алфатар, ЕИК ……………., адрес: …………………….., представлявана от Янка Стоянова Господинова – Кмет на община Алфатар и Крася Райчева Дянова – главен счетоводител, наричано за краткост **ВЪЗЛОЖИТЕЛ** и …………………………..регистрирано в Агенцията по вписванията към Министерство на правосъдието, ЕИК ………………., седалище и адрес на управление: ………………, представлявано от …………………….., в качеството му на управител, наричано по-долу за краткост **ИЗПЪЛНИТЕЛ**, на основание чл. 194, ал. 1 от Закона за обществените поръчки /ЗОП/ и утвърдения от Възложителя Протокол от работата на комисията № …………..2017 год. за класиране и избор на изпълнител, се договориха за следното:

 **I. ПРЕДМЕТ НА ДОГОВОРА**

**Чл.1** ВЪЗЛОЖИТЕЛЯТ възлага, а ИЗПЪЛНИТЕЛЯT се задължава да извърши **„Строително монтажни работи на сгради общинска собственост в Община Алфатар през 2017“**, съгласно техническото и ценовото предложение и количествено-стойностната сметка от офертата на изпълнителя и в съответствие с Техническата спецификация на ВЪЗЛОЖИТЕЛЯ, приложенията към нея, изискванията на Закона за устройство на територията /ЗУТ/ и свързаните с него подзаконови нормативни актове.

 **II. СРОК ЗА ИЗПЪЛНЕНИЕ И ГАРАНЦИОНЕН СРОК**

**Чл.2.** **(1)** Срокът на договора е …. / …../ дни, считано от сключването му.

**(2)** Гаранционният срок, считано от датата на приемане на изпълнението за всеки обект поотделно, както следва:

1. ………

2. ………

3. ……….

**Чл.3.** ИЗПЪЛНИТЕЛЯТ е длъжен да предаде на ВЪЗЛОЖИТЕЛЯ всички документи съставени в хода на изпълнение на договора.

 **ІII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.4.** ВЪЗЛОЖИТЕЛЯТ има следните права и задължения:

1. да проверява изпълнението на договора, по всяко време и по начин, който не затруднява работата на ИЗПЪЛНИТЕЛЯ и не нарушава оперативната му самостоятелност. Служител на Възложителя за контрол на дейностите на Изпълнителя е Надка Иванова Гаджева - мл. експерт КС,НС,БКС, тел.:086/ 811 629.
2. да осигури на ИЗПЪЛНИТЕЛЯ свободен достъп до обектите за реализиране на договорените СМР, както и влизането в обектите на специализирана строителна техника, при необходимост;

 3. при запитване от страна на ИЗПЪЛНИТЕЛЯ да дава указания по изпълнението на договора, задължителни за ИЗПЪЛНИТЕЛЯ, освен ако са в нарушение на изискванията на строителните, техническите и технологични правила, включително относно опазване на околната среда и безопасността на строителните работи и охрана на труда;

 4. да упражнява инвеститорски контрол при извършване на строителните и монтажните работи чрез служителите по т. 1, като оказва съдействие на ИЗПЪЛНИТЕЛЯ за решаването на възникнали проблеми в хода на изпълнение на договора;

 5. да заплати в договорените срокове дължимите суми;

 6. да приема изпълнените работи и да участва със свои представители при приемането на обекта. Тези задължения се осъществяват от служителите по т. 1;

 7. да иска от ИЗПЪЛНИТЕЛЯ преработка, доработка или да откаже приемането на изпълнението, ако не отговаря на изискванията на Техническата спецификация, приложението към нея и на предложението на ИЗПЪЛНИТЕЛЯ;

8. да уведомява ИЗПЪЛНИТЕЛЯ писмено за появили се в гаранционния срок дефекти;

1. да осигури контрол при извършване на СМР и предаване на обекта.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5.** ИЗПЪЛНИТЕЛЯТ има следните права и задължения:

1. да изпълни точно качествено и в срок възложеното му, като спазва техническата документация, изискванията на строителните, техническите и технологични правила, включително относно опазване на околната среда и безопасността на строителните работи и охрана на труда;

2. ИЗПЪЛНИТЕЛЯТ носи отговорност, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове;

 3. да влага при строителството нови, неупотребявани, качествени материали, конструкции и изделия, отговарящи на изискванията на БДС или еквивалентни и притежаващи сертификат за качество и произход (представя се декларация по чл. 4, ал. 1, т. 1 или 2 от Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България);

 4. Когато това е задължително, съгласно разпоредбите на ЗУТ и подзаконовите актове по прилагането му, да води досие на обекта (протоколи и актове по Наредба № 3 от 31.07.2003 г. за съставяне на актове и протоколи по време на строителството) и да го предостави на ВЪЗЛОЖИТЕЛЯ чрез служителите по чл. 6, т. 1;

5. да извърши за своя сметка всички работи по отстраняването на допуснати грешки и недостатъци, констатирани от Възложителя контрол на обекта и приемателната комисия, ако има такава в зависимост от СМР за конкретния обект;

6. При подписване на настоящият договор ИЗПЪЛНИТЕЛЯТ се задължава да представи в полза на ВЪЗЛОЖИТЕЛЯ парична/банкова гаранция или застраховка за изпълнение на договорните задължения на стойност ……………………. лева равняваща се на 5% (пет процента) от общата стойност на поръчката без включен ДДС - ……………………. лева.

6.1. Гаранцията за изпълнение на договора се освобождава от ВЪЗЛОЖИТИЛЯ до 10 (десет) календарни дни след изпълнение на договора.

6.2. В случай, че ИЗПЪЛНИТЕЛЯ системно неизпълнява задълженията си по договора и в резултат на това договора се прекратява от ВЪЗЛОЖИТЕЛЯ, последният има право да си задържи гаранцията, без това да го лишава от правото да търси обезщетение за претърпени вреди, надвишаващи размера на представената гаранция.

6.3. При прекратяване на договора по взаимно съгласие, ВЪЗЛОЖИТЕЛЯТ освобождава гаранцията за изпълнение на договора.

 7. да предоставя при поискване от ВЪЗЛОЖИТЕЛЯ информация за хода на работата и да му осигурява възможност за осъществяване на контрол чрез служителите по чл. 4, т. 1;

 8. да предоставя на ВЪЗЛОЖИТЕЛЯ, възможност да извършва контрол по изпълнението на работите на обектите.

 9. да изпълнява всички нареждания и заповеди по изпълнението на СМР, дадени от ВЪЗЛОЖИТЕЛЯ.

 10. да участва и осигури за своя сметка участието на съответните специалисти от своя екип при приемането на работата от ВЪЗЛОЖИТЕЛЯ или друг компетентен орган.

 11. да осигури получаването на необходимите разрешителни, съгласувания и одобрения от всички органи извън администрацията на ВЪЗЛОЖИТЕЛЯ.

 12. по време на изпълнение на строителните работи е длъжен да не допуска повреди или разрушаване на инженерната инфраструктура в границите и извън границите на обекта, при осъществяване на действия по изпълнение на договора.

 13. да осигури за своя сметка охрана на строителната площадка и на демонтираните и доставени материали, до предаването на строежа на ВЪЗЛОЖИТЕЛЯ.

 14. да поддържа актуална валидността на застрахователна полица за застраховка професионална отговорност на участниците в строителството по чл. 171 от ЗУТ за целия период на изпълнение на договора.

 15. да присъства на всички срещи, както и на извънредни срещи, инициирани от ВЪЗЛОЖИТЕЛЯ, включително срещи, които се организират и/или провеждат с участието на органи и/или лица, които са външни за ВЪЗЛОЖИТЕЛЯ.

 16. да не използва по никакъв начин, включително за свои нужди или като я разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор.

 17. да осигури спазване на изискванията за конфиденциалност от всяко лице от екипа си.

 18. да спазва указанията и да изпълнява задълженията си, предвидени в договора.

 19. да спазва разпоредбите за здравословни и безопасни условия на труд.

 20. след приключване на строителните и монтажни работи ИЗПЪЛНИТЕЛЯТ е длъжен да възстанови строителната площадка в първоначалния вид - да изтегли цялата налична механизация и невложените материали и да остави площадката чиста от отпадъци.

 21. ИЗПЪЛНИТЕЛЯТ е длъжен да извърши за своя сметка дейностите, както и да заплати дължимите такси за третиране на строителни отпадъци, съгласно местните наредби.

22. да получи уговореното в чл. 8 възнаграждение.

 **V. ПРИЕМАНЕ НА РАБОТА И РЕКЛАМАЦИИ**

**Чл. 6. (1)** ИЗПЪЛНИТЕЛЯТ е длъжен да завърши и предаде обекта в срока по чл. 2, ал. 1 и при спазване на графика към техническата оферта, който/която са неразделна част от договора.

**(2)** Извършените СМР се отчитат пред ВЪЗЛОЖИТЕЛЯ с представяне на протокол за установяване на изпълнените строителни и монтажни работи от ИЗПЪЛНИТЕЛЯ придружен с декларации по чл . 4, ал. 1, т. 1 или 2 от Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България, подписан и от Възложителя.

**(3)** Протоколът за установяване на изпълнените СМР се проверява от ВЪЗЛОЖИТЕЛЯ или определено от него лице.

**(4)** ВЪЗЛОЖИТЕЛЯТ приема работата на ИЗПЪЛНИТЕЛЯ само след приключване на всички строителни и монтажни работи на обекта, изпълнени качествено и в пълно съответствие с настоящия договор, приложенията към него и действащото законодателство в областта на строителството ЗУТ и подзаконовите актове по прилагането му.

**(5)** Изпълнените и приети СМР ще се заплащат по реда и условията на чл. 8- чл.10, от настоящия договор.

**(6)** При констатирани грешки в представен на Възложителя протокол за изпълнените СМР, той може да върне акта за коригиране.

**(7)** При установяване на отклонения от качеството на извършените СМР и/или на вложените основни и спомагателни материали, както и в случай, че изпълнените СМР не са придружени от необходимите строителни книжа, ВЪЗЛОЖИТЕЛЯТ уведомява ИЗПЪЛНИТЕЛЯ и има право да откаже да приеме извършените СМР и да не заплати съответното възнаграждение до отстраняване за сметка на ИЗПЪЛНИТЕЛЯ на констатираните несъответствия и/или отклонения.

**(8)** Рекламации по ал. 7 се обективират в 7-дневен срок от тяхното откриване в констативен протокол, като в него се посочват недостатъците, деня и начина на установяването на същите. В протокола могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в настоящия договор. Констативният протокол се подписва от страните по договора или упълномощени от същите лица, като копие от протокола се предава на ИЗПЪЛНИТЕЛЯ.

**(9)** След получаване на констативния протокол по ал. 8, ИЗПЪЛНИТЕЛЯТ е длъжен в 7-дневен срок да предприеме действия за отстраняване на дефектите, както и да уведоми писмено ВЪЗЛОЖИТЕЛЯ за срока, в който ще бъдат отстранени, като срокът не може да е повече от предвидения в графика от офертата на изпълнителя, а при липса на такъв, технологично необходимия за подобен вид СМР.

**Чл. 7.** Окончателното приемане на извършените и отговарящи на Техническата спецификация и приложението към нея се извършва с подписване на констативен протокол - акт за приемане на извършените СМР.

**VI. ЦЕНА И НАЧИН НА ПЛАЩАНЕ**

 **Чл.8.** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за цялостното изпълнение на поръчката възнаграждение в размер на ………………….. (…………………………..) лева без ДДС или общо ………………………. (………………………………) лева с включен ДДС.

**Чл.9. (1)** ВЪЗЛОЖИТЕЛЯТ ще заплати възнаграждението на части чрез банков превод по сметката на ИЗПЪЛНИТЕЛЯ, както следва:

**1. авансово плащане** – 30% от общата стойност на договора ще се заплати в срок до 30 (тридесет) календарни дни от подписване на договора. Плащането се осъществява след представяне от ИЗПЪЛНИТЕЛЯ на оригинална фактура.

**2. окончателно плащане** – остатъкът от стойността на договора, след приспадане на авансово изплатената сума по т. 1, ще се заплати след окончателното приемане на изпълнението и получено финансиране от Държавния Бюджет. Плащането се осъществява след представяне от ИЗПЪЛНИТЕЛЯ на оригинална фактура и констативни актове за приемане на всички СМР за всяка от сградите и получено финансиране то ДБ.

**(2) Банковата сметка на ИЗПЪЛНИТЕЛЯ е:**

Банка: ………..

Банкова сметка: ………………….

Банков код: ………………………….

**Чл.10. (1)** Непредвидени строително монтажни работи /СМР/, възникнали в процеса на изпълнението на обекта се съгласуват с ВЪЗЛОЖИТЕЛЯ, преди да започнат да се изпълняват. Единичните цени се приемат от предложението на ИЗПЪЛНИТЕЛЯ, изготвено съгласно ценовата оферта, неразделна част от този договор, а количествата им се доказват с количествена сметка и подписан протокол от ИЗПЪЛНИТЕЛЯ и инвеститорския контрол на обекта – служителите по чл. 4, т. 1.

 **(2)** Цената на непредвидените СМР, прибавена към цената на останалите дейности по договора, не може да надвишава стойността, посочена в чл. 8.

**VIІ. НОСЕНЕ НА РИСКА**

 **Чл.11. (1)** Рискът от случайно погиване или повреждане на незавършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, до приемането на обекта от ВЪЗЛОЖИТЕЛЯ, се носи от ИЗПЪЛНИТЕЛЯ.

**(2)** ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**VIІІ. НЕПРЕОДОЛИМА СИЛА**

**Чл.12. (1)** Страните по настоящия договор не дължат обезщетение за претърпени вреди и пропуснати ползи, ако те са били причинени в резултат на непреодолима сила.

**(2)** Сроковете по договора се удължават съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба № 3 от 31 юли 2003 г. за съставяне на актове и протоколи по време на строителството.

 **(3)** Страната, която е засегната от непреодолима сила, незабавно следва да уведоми другата страна. Засегнатата страна периодично предоставя последващи известия за начина, по който непреодолимата сила спира изпълнението на задълженията й, както и за степента на спиране.

 **(4)** Не е налице непреодолимасила, ако вредата е вследствие неположена грижа от страна на изпълнителя.

 **(5)** Изпълнението на задълженията се възобновява след отпадане на събитията, довели до спирането му.

 **ІХ. ОТГОВОРНОСТ ПРИ НЕИЗПЪЛНЕНИЕ**

**Чл.13.** При забавено изпълнение на услугата по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0,5 % от договореното възнаграждение без ДДС за всеки просрочен ден, но не повече от 20%.

**Чл.14. (1)** При некачествено или неточно извършване на СМР, освен задължението за отстраняване на дефектите, ИЗПЪЛНИТЕЛЯТ дължи и неустойка в размер на 5% /пет на сто/ от стойността на некачествено извършените СМР без ДДС.

 **(2)** Дължимата неустойка по алинея 1 не лишава ВЪЗЛОЖИТЕЛЯ от възможността да търси обезщетение за вреди надхвърлящи размера на неустойката.

**(3)** Неустойката се заплаща от Изпълнителя на Възложителя в срок от 10 /десет/ дни от получаване на писмено искане за плащане на неустойка изпратено от Възложителя до Изпълнителя.

 **(4)** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

 **X. ПРЕКРАТЯВАНЕ НА ДОГОВОРА**

**Чл.15.** Настоящият договор се прекратява:

 1. с изпълнението на всички задължения на страните по него;

 2. по взаимно съгласие на страните, изразено в писмена форма;

 3. при настъпване на обстоятелства, които не могат да се вменят във вина на страните, обуславящи трайна обективна невъзможност за изпълнение;

 4. с развалянето му по реда на чл. 87 от Закона за задълженията и договорите.

**Чл.16. (1)** ВЪЗЛОЖИТЕЛЯТ не може да развали договора едностранно, освен, ако в хода на изпълнението стане явно, че ИЗПЪЛНИТЕЛЯТ просрочва изпълнението. В този случай, както и в случаите на чл. 15, т. 2 и т. 3 на заплащане подлежат само тези СМР, които са извършени качествено.

**(2)** ВЪЗЛОЖИТЕЛЯТ може да прекрати договора едностранно, с писмено уведомяване на ИЗПЪЛНИТЕЛЯ, без предизвестителен срок, ако в резултат на обстоятелства, възникнали след сключването му, не е в състояние да изпълни договорните си задължения. В тези случаи ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършените СМР до момента на прекратяване на договора, както и неустойка в двоен размер от пълната стойност на извършените и приети СМР до момента на прекратяване на договора.

 **ХI. ДРУГИ УСЛОВИЯ**

 **Чл.17.** Всяка от страните се задължава да не разпространява информация за другата страна, станала й известна при и по повод сключването и изпълнението на договора.

 **Чл.18. (1)** Всички съобщения между страните във връзка с изпълнението на договора следва да бъдат в писмена форма. Съобщенията се изпращат на следните адреси:

 1. за ВЪЗЛОЖИТЕЛЯ: ……………

 2. за ИЗПЪЛНИТЕЛЯ: ……………………….

 **(2)** При промяна на данните, страната е длъжна да уведоми другата в 3- дневен срок от настъпване на промяната.

 **Чл.19.** За неуредените в настоящия договор въпроси се прилагат разпоредбите на действащото българско законодателство.

 **Чл.20.** Споровете във връзка със сключването, изпълнението и прекратяването на този договор са подсъдни на съответния по степен съд в гр. София.

**Чл. 21.** Неразделна част от договора са:

 1. Техническа спецификация на Възложителя и приложенията към нея.

2. Ценова оферта, количествено стойностна сметка на Изпълнителя;

3. Техническа оферта на Изпълнителя.

Договорът е съставен в 3 еднообразни екземпляра, един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: ЗА ИЗПЪЛНИТЕЛ:**

**Янка Господинова**

**КМЕТ НА ОБЩИНА АЛФАТАР ПРЕДСТАВЛЯВАЩ**

**Крася Дянова**

**Гл.счетоводител**

**Съгласували:**

**1.Павлина Димитрова Друмева**

**Директор дирекция АПОФ**

**2. адв. Пейчо Йовев**